tartuNLP/wikipedia-smugri-20251201 huggingface dataset:
Jouko Väänänen (päätoimittaja)

Jouko Kalervo Väänänen (1. kesäkuuta 1922 Muuruvesi – 17. helmikuuta 1998 Helsinki) oli suomalainen agronomi ja Maaseudun Tulevaisuus -lehden pitkäaikainen päätoimittaja. 
Ura.
Väänänen suoritti agronomin tutkinnon Helsingin yliopistossa 1949 ja työskenteli Pellervo-seurassa ja Valiossa vuoteen 1962. Hän oli päätoimittajana Pellervo-seuran julkaisemassa Pellervo-lehdessä 1962–1965 ja Maataloustuottajain keskusliiton pää-äänenkannattajassa Maaséudun Tulevaisuudessa 1968–1984. Väänänen oli perehtynyt erityisesti osuustoimintaan ja osallistui siitä käytävään yhteiskunnalliseen keskusteluun. 
Julkaisuja.
Väänänen kirjoitti lukuisia osuustoiminta-aiheisia historiikkeja ja MTK:n historian kolmannen osan. 
Kunnianosoituksia.
Väänäselle myönnettiin professorin arvo vuonna 1983. 
Perhe.
Jouko Väänäsen äiti oli sosiaalineuvos Hilja Väänänen ja isä maanviljelijä August Väänänen. Jouko Väänäsen puoliso vuodesta 1950 oli ministeri Marjatta Väänänen (o.s. Kittilä). Heillä oli kolme lasta. Jouko Väänäsen veli oli maanviljelijä, maanviljelysneuvos Jorma Väänänen.
Faith (Isac Elliotin albumi)

Faith on suomalaisartisti Isac Elliotin kolmas studioalbumi. Se julkaistiin vain digitaalisena Elliotin 17-vuotissyntymäpäivänä 26. joulukuuta 2017. Albumi nousi ensimmäisellä listaviikollaan Suomen virallisen albumilistan 20. sijalle. Se ylitti kultalevyrajan Suomessa ja Norjassa jo ennen julkaisuaan.
Albumin kaikki kappaleet, päätösraitaa ”Uncover Me” lukuun ottamatta, julkaistiin singleinä ennen albumia vuosina 2015–2017.
Tobias Åkerman

Tobias Åkerman (s. 30. maaliskuuta 2000 Uusikaarlepyy) on suomalainen jääkiekkopuolustaja, joka pelaa Suomi-sarjajoukkue Muik Hockeyssa.
Ura.
Seuraura.
Åkerman on Muik Hockeyn kasvatti. Hän muutti jo 14-vuotiaana Jyväskylään ja siirtyi JYPin C-nuoriin kaudeksi 2014–2015. Kaudeksi 2015–2016 Åkerman siirtyi Vaasan Sportin junioreihin. Hän oli B-nuorten Mestiksessä joukkueen tehokkain puolustaja tehoilla 2+8=10.
Kaudeksi 2017–2018 Åkerman nostettiin Sportin SM-liigarinkiin. 17-vuotias Åkerman teki liigadebyyttinsä ja sai tililleen kauden ainoan SM-liigaottelunsa 16. tammikuuta 2018 vieraissa Pelicansia vastaan. Hänet merkittiin Sportin kakkospuolustajapariin Niklas Nevalaisen viereen. Åkerman jäi ottelussa lopulta ilman peliaikaa, vaikka joukkueella oli kokoonpanossa vain viisi muuta puolustajaa. Sen sijaan Sportin peluutti kuudentena puolustajana hyökkääjistä Erik Riskaa ja Joonas Komulaista.
Åkerman jatkoi kaudella 2018–2019 Sportin SM-liigaringissä. Hän sai kauden aikana tililleen yhden SM-liigaottelun, mutta Åkerman jäi kuitenkin jälleen ilman peliaikaa. Hän pelasi lähes koko kauden Sportin A-nuorissa, jossa Åkerman voitti kauden päätteeksi SM-pronssia. Hän aloitti joukkueessa myös kauden 2019–2020, jolloin Åkerman nousi Sportin varakapteeniksi. Kesken kauden, tammikuussa 2020 hän kuitenkin siirtyi loppukauden kattavalla sopimuksella kasvattajaseuransa Muik Hockeyn miesten Suomi-sarjajoukkueeseen.
Maajoukkueura.
Åkerman pelasi nuorten olympialaissa, Lillehammerissa vuonna 2016. Hän pelasi samana vuonna myös World U-17 Hockey Challengessa. Yhteensä Åkerman on pelannut 32 poikien maaottelua.
Simon Armitage

Simon Armitage (s. 1963, Marsden) on englantilainen runoilija, kirjailija ja näytelmäkirjailija. Hän toimii runouden professorina Englannin yliopistoissa. Hänen runotuotantoonsa kuuluvat esimerkiksi runot Ei se mitä teet, vaan se mitä se tekee sinulle, Hermojen sähkönjohtokyvystä ja Kaidalla tiellä.
Lähteet.
Virallinen nettisivu https://www.simonarmitage.com/
SZA

Solána Imani Rowe (s. 8. marraskuuta 1989 Saint Louis), tunnetaan paremmin taiteilijanimellään SZA (äännetään [ˈsɪzə]), on yhdysvaltalainen R&amp;B-laulaja. Hänen ensimmäinen levytyksensä oli omakustanteinen EP-levy "See.SZA.Run", joka julkaistiin vuonna 2012"." Seuraavan vuoden aikana hän julkaisi toisen EP:nsä "S", ja kirjoitti levytyssopimuksen Top Dawg Entertainmentin kanssa. Rowen kolmas EP "Z" julkaistiin huhtikuussa 2014. Hänen ensimmäinen studioalbuminsa " julkaistiin vuonna 2017.
Ronja Salmi

Ronja Salmi (s. 1993 Helsinki) on suomalainen kirjailija, yrittäjä ja juontaja. Hän toimi Helsingin kirjamessujen ohjelmajohtajana 2018–2021. Salmi oli Kirjan ja ruusun päivän kirjailija 2016. Salmella oli Yle TV2:ssa ohjelma "Mitä mietit, Ronja Salmi?", jonka ensimmäinen tuotantokausi esitettiin keväällä 2018. Hänellä oli myös tv-ohjelmaan linkittyvä podcast "Mitä vielä, Ronja Salmi?" Hän on juontanut Ylellä myös nuortenohjelmia "Galaxi", "Onks noloo?" ja "Ystäväni hevonen".
Salmi on toiminut myös Helsingin Sanomien kolumnistina. Hän on kirjoittanut kolumneissaan muun muassa tasa-arvosta, ilmastonmuutoksesta sekä sosiaalisen median ilmiöistä. Jotkut kolumneista ovat herättäneet kiivasta keskustelua sosiaalisessa mediassa.
O-Nitroanisoli

o-Nitroanisoli eli 2-nitroanisoli (C7H7NO3) on nitrattuihin aromaattisiin yhdisteisiin kuuluva orgaaninen yhdiste. Yhdistettä voidaan käyttää valmistettaessa muun muassa väriaineita ja lääkkeitä. o-Nitroanisoli on m- ja p-nitroanisolien isomeeri.
Ominaisuudet.
Huoneenlämpötilassa o-nitroanisoli on väritöntä tai hieman kellertävää nestettä. Yhdiste ei liukene veteen, mutta liukenee moniin orgaanisiin liuottimiin esimerkiksi etanoliin, dietyylieetteriin ja bentseeniin. o-Nitroanisoli on myrkyllistä ja ärsyttää ihoa, silmiä ja hengitysteitä. Aine voi aiheuttaa methemoglobiinin muodostumista vereen, mistä seurauksena on ihon muuttuminen sinertäväksi. Yhdiste voi olla karsinogeenista.
Valmistus ja käyttö.
o-Nitroanisolia voidaan valmistaa nitraamalla anisolia, mutta tässä reaktiossa muodostuu huomattava määrä myös p-nitroanisolia. Selektiivisempi tapa on o-kloorinitrobentseenin reaktio emäksisessä metanoliliuoksessa. o-Nitroanisolista valmistetaan muita yhdisteitä kuten o-anisidiinia, atsovärejä ja lääkeaineita.
Tapa poika

Tapa poika on Pyhimyksen yhdeksäs kokopitkä sooloalbumi. Levy julkaistiin 23. helmikuuta 2018 CD:nä, LP:nä sekä suoratoistopalveluissa. 
Pyhimys esitti tulevan albuminsa ennakkoon Helsingissä Valkoisessa salissa 18. marraskuuta 2017. Maaliskuussa 2018 Pyhimys aloitti "Tapa poika" -kiertueen, joka kattoi 14 konserttia ympäri Suomea. 
Albumi voitti Emma-gaalassa 2019 Vuoden albumin ja Vuoden hip hop/R&amp;B -Emmat, samana vuonna kun Pyhimys voitti Vuoden artistin ja Vuoden miessolisti -Emmat.
Luettelo Noel Gallagher’s High Flying Birdsin kappaleista

Tämä on luettelo Noel Gallagher’s High Flying Birds -yhtyeen levyttämistä kappaleista aakkosjärjestyksessä.
Y.
&lt;br&gt;
Marta Kostjuk

Marta Olehivna Kostjuk (, s. 28. kesäkuuta 2002 Kiova) on ukrainalainen tennispelaaja. Hän on sijoittunut parhaimmillaan kaksinpelissä WTA-listan sijalle 32 elokuussa 2023. Junioreiden maailmanlistalla hän on ollut parhaimmillaan toisena.
Tammikuussa 2017 Kostjuk voitti Australian avointen tyttöjen kaksinpeliturnauksen. Toukokuussa vain 14 vuoden iässä Kostjuk voitti ensimmäisen ITF-ammattilaisturnauksensa Unkarissa. Hän pääsi turnaukseen villillä kortilla. Loppuvuodesta hän voitti Olga Danilovićin kanssa Yhdysvaltain avointen tyttöjen nelinpeliturnauksen. Kostjuk pelasi ensimmäisen kerran ammattilaistason Grand Slam -turnauksessa Australian avoimissa 2018, johon hän selvitti tiensä kolmen karsintavoiton jälkeen. Kaikki hänen ottelunsa venyivät ratkaisevaan kolmanteen erään. Tämä on samalla hänen ensimmäinen kertansa WTA-tasolla pääsarjassa. Turnauksen avauskierroksella hän voitti 25:nneksi sijoitetun Peng Shuain suoraan kahdessa erässä. Toisella kierroksella hän voitti Olivia Rogowskan ja samalla hänestä tuli yli 20 vuoteen nuorin Grand Slam -turnauksessa kolmannelle kierrokselle edennyt pelaaja. Kolmannella kierroksella hän hävisi maannaiselleen Elina Svitolinalle. Huhtikuussa 2018 Kostjuk selvitti tiensä Stuttgartin WTA-turnauksen pääsarjaan voittamalla karsintojen ratkaisuottelussa maailmanlistan sijalla 35 olleen Alizé Cornetin. Turnauksen ensimmäisellä kierroksella hän päihitti villin kortin saaneen Antonia Lottnerin. Toisella kierroksella Kostjuk hävisi Caroline Garcialle kolmessa erässä.
Aftermath (vuoden 2016 televisiosarja)

Aftermath on kanadalainen 13-osainen draamasarja, jonka loivat William Laurin ja Glenn Davis. Sitä esitettiin vuoden 2016 aikana Amerikassa Spacen ja Syfyn kanavilla.
Syfy ilmoitti vuoden 2017 tammikuussa sarjan jääneen yhden kauden mittaiseksi.
Juoni.
Tarina seuraa Copelandin perheen matkaa post-apocalyptisessä maailmassa halki Washingtonin tavoitteenaan vain selviytyä hengissä.
Seldžuk

Seldžuk oli 1000-luvun alussa keski-Aasiassa elänyt oguz-turkkilainen sotapäällikkö, jonka mukaan seldžukit ja Seldžukkien valtakunta saivat nimensä.
900-luvun alkupuolella oguz-turkkilaiset heimot olivat asettuneet alueelle Syrdarjajoen, Araljärven ja Kaspianmeren välille. Oguz-turkkilaiset poikkesivat muista turkkilaisista heimoista kieleltään, joista polveutuvat nykyiset turkkilaiset oguz-kielet. Heimoja yhdisti myös syntytarina, jonka mukaan he polveutuivat Oguz-nimisestä khaganista. Seldžukin isä Daquq oli oguz-turkkilaisen hallitsijan ("yabghu") sotapäällikkö eli "subaşi". Seldžuk oli kääntynyt islamiin 1000-luvun alussa ja paennut kääntymistään vastustanutta yabghua Jandiin Syrdarjan varrelle.
Jandissa Seldžuk alkoi kerätä seuraajia oman valtansa alle. Sittemmät seldžukkivaltakunnan kronikoitsijat, kuten Zahir al-Din Nishapuri, kirjoittivat seldžukkien nousseen asemaansa heidän klaninsa omistusten kautta, mikä sai oguz-turkkilaiset heimot siirtymään heidän puolelleen. Seldžukilla oli kolme poikaa nimeltä Mika’il, Musa ja Arslan. Mika’il sai surmansa jo nuorena, mutta hänen kahta poikaansa Tughril Begiä ja Chaghri Begiä pidetään Seldžukkien valtakunnan perustajina.
Jillian Harris

Jillian Harris (s. 30. joulukuuta 1979 Peace River, Alberta, Kanada) on kanadalainen televisiopersoona ja sisustussuunnittelija, joka tunnetaan parhaiten televisiosarjan "Remppa vai muutto Vancouver" remontti- ja sisustussuunnittelijana ja "Hurja remontti" -tositelevisiosarjasta. Harris on ollut myös "Unelmien poikamies" -televisiosarjan 13. tuotantokaudella ja "Unelmien poikamiestyttö" -televisiosarjan viidennen tuotantokauden poikamiestyttö.
Harris ja hänen poikaystävänsä Justin Pasutto saivat pojan vuonna 2016. Joulukuussa vuonna 2016 Harris ja Pasutto kihlautuivat.
Vuonna 2017 esitettiin Kanadassa Harriksen ja Pasutton neljäosainen dokumenttitelevisiosarja, jossa käsitellään parin yhteistä elämää, taloprojektia ja parin vanhemmuutta saadessaan ensimmäisen lapsensa. Suomessa sarja esitettiin nimellä "Remppa vai muutto: Jillian ja Justin". 
Huhtikuussa 2018 Harris ilmoitti odottavansa toista lastaan. Harris ja Pasutto saivat tytön 28. syyskuuta 2018.
The End of the F***ing World

The End of the F***ing World on brittiläinen mustaa komediaa ja draamaa sisältävä televisiosarja. Kahdeksanosainen ensimmäinen tuotantokausi sai ensi-iltansa Channel 4 -kanavalla Isossa-Britanniassa 24. lokakuuta 2017, ja koko tuotantokausi julkaistiin Netflixissä 5. tammikuuta 2018. Toinen tuotantokausi esitettiin Netflixissä 5. marraskuuta 2019.
Juoni.
Sarja seuraa 17-vuotiasta Jamesia (Alex Lawther), joka uskoo olevansa psykopaatti sekä Alyssaa (Jessica Barden), kapinallista luokkatoveria, joka näkee Jamesissa mahdollisuuden paeta myrskyisää perhe-elämää. James esittää Alyssan poikaystävää ja he karkaavat yhdessä. He löytävät talon ja he murtautuvat sisään. Myöhemmin talon omistaja tulee ja yrittää hyväksikäyttää Alyssaa. James tappaa miehen ja he peittävät jäljet. He muuttavat omia ulkonäköjään ja menevät etsimään Alyssan isää. He löytävät Alyssan isän ja hän saa tietää, että he murhasivat miehen. Poliisit saavat tietää ja yksi poliisi tuli asuntoautolle keskustelemaan Alyssan ja Jamesin kanssa. He saivat tietää, etteivät pääse samaan paikkaan ja niin he karkasivat uudestaan. Lopulta Alyssa jäi kiinni ja James (oletettavasti) ammuttiin.
X Factor (2. tuotantokausi)

X Factorin toinen tuotantokausi esitettiin MTV3-kanavalla keväällä 2018. Kauden tuomareina ovat Michael Monroe, Saara Aalto, Suvi Teräsniska ja Mikael Gabriel. X Factorin rinnakkaisohjelma on "Xtra Factor", jota esitettiin Sub-kanavalla maanantai-iltaisin.
Yleistä.
Kilpailijat.
Alle listatut kilpailijat ovat tuolihaasteesta jatkoon päässeet 16 kilpailijaa. Heidän matkansa jatkui tuomareiden tapaamiseen. Kilpailijat esiintyivät oman ryhmänsä tuomareille. Kullakin tuomarilla oli apunaan aputuomari, joka auttoi päättämään, ketkä kaksi kilpailijaa heidän ryhmästään jatkaa livelähetyksiin. Oheisessa taulukossa on listattuna tuomareiden tapaamisesta jatkoon päässeet "X Factor"-finalistit. Päivämäärä kertoo, milloin he tippuivat kisasta.
Biisit livelähetyksissä.
15. huhtikuuta 2018, ykköshitit:
22. huhtikuuta 2018, unelmat:
29. huhtikuuta 2018, kaikki peliin:
6. toukokuuta 2018,
Sakari Warsell

Sakari Pellervo Warsell (s. 16. toukokuuta 1943 Korpilahti) on suomalainen radiotoimittaja ja muusikko.
Opinnot.
Warsell opiskeli Jyväskylän yliopistossa historiaa, yhteiskuntatieteitä ja kansatiedettä. Hän suoritti filosofian kandidaatin tutkinnon 1974 pääaineenaan Suomen historia. Hänen pro gradunsa käsitteli säveltäjä, seminaarinlehtori P. J. Hannikaista.
Työura.
Warsell toimi vuonna 1961-1962 Suomussalmen kunnan Pesiönlahden kansakoulun va. opettajana. Vuonna 1971-1973 Sakari Warsell oli Hankasalmen kansalaisopiston rehtori. Opisto käsitti Hankasalmen ja Konneveden kunnat. Vuosina 1974–2006 Warsell oli Yleisradiossa toimituspäällikkönä ja toimittajana. Hän tuotti ja toimitti lähinnä populaarimusiikkiohjelmia. Warsell toimitti laajoja sarjoja musiikkielämämme merkkihenkilöistä (muun muassa sarjat "Musiikki ja minä" sekä "Suomalaisen viihteen veteraaneja"). Hän myös juonsi sunnuntaiaamuista "Suomi soi" - ohjelmaa.
Muusikon ura.
Itseoppineena muusikkona Sakari Warsell lauloi ja soitti kitaraa ja koskettimia eri kokoonpanoissa 1960-luvulla lähinnä Jyväskylässä. Warsell on myös säveltänyt lähinnä laulumusiikkia. Vuonna 1972 hänet palkittiin Nuorison taidetapahtuman sävellyskilpailussa lied-sävelmästä ”Mårupin kirkko” Anja Samoojan runoon. Vuonna 1973 Warsell oli kymmenen parhaan joukossa Yleisradion lied-sävellyskilpailussa teoksella ”Huuto” (Federico Garcia Lorca, suom. Matti Rossi). Warsell oli yksi niinsanotun uuden hengellisen musiikin uranuurtajista sävelmillä ”Herra on minun paimeneni” ja ”Minä korotan ääntäni”. Nämä Raamatun psalmeihin tehdyt sävellykset levytti Logos-kvartetti vuonna 1969 Kansan Raamattuseuran kustantamina. Laulut olivat sangen suosittuja. Mm. arkkipiispa emeritus Jukka Paarma toivoi kerran haastattelunsa päätteeksi radiossa soitettavaksi tätä ”paimenpsalmia”. Psalmin 23 on levyttänyt muun muassa tenori Hannu Jurmu Luiz Ramirezin ja Amici Musici -orkesteriin johdolla.
Sakari Warsell on säveltänyt myös iskelmiä. Vuonna 1977 hänen jenkka-baion-sävelmänsä ”Illalla sillalla” sijoittui Eurovision laulukilpailun kotimaisessa karsinnassa neljännelle sijalle. Laulun on levyttänyt Finntrio vuonna 1977. Warsellilla on Teoston rekisterissä noin 50 sävellystä. 
Los Toucanos -yhtye perustettiin 1960-luvulla Jyväskylässä. Yhtye on toiminut näihin saakka. Warsellin lisäksi yhtyeessä soittavat Erkki Pitkänen (laulu ja kitara), Yrjö Ihalainen (basso) ja Pertti "Jallu" Huohvanainen (rummut).
Warsell on eronnut ja hänellä on kaksi lasta.
Big Little Lies

Big Little Lies on yhdysvaltalainen draamasarja, jonka on luonut ja käsikirjoittanut David E. Kelley. Sarja perustuu Liane Moriartyn samannimiseen romaaniin vuodelta 2014. Sarjan ensimmäisen tuotantokauden kaikki 7 jaksoa on ohjannut Jean-Marc Vallée. Sarjan pääosissa näyttelevät Reese Witherspoon, Nicole Kidman, Shailene Woodley, Alexander Skarsgård, Adam Scott, Zoë Kravitz, James Tupper, Jeffrey Nordling ja Laura Dern.
"Big Little Lies" on palkittu muun muassa viidellä Primetime Emmyllä ja neljällä Golden Globella.
Sarjaa markkinoitiin aluksi minisarjana, mutta joulukuussa 2017 HBO ilmoitti tilanneensa sarjasta toisen tuotantokauden. Tammikuussa 2018 kerrottiin Meryl Streepin näyttelevän sarjan toisella kaudella Perry Wrightin (Alexander Skarsgård) äitiä Mary Louise Wrightia. Toinen kausi alkoi kesäkuussa 2019.
Harjasärmäputki

Harjasärmäputki eli särmäputki ("Selinum carvifolia") on sarjakukkaiskasvien ("Apiaceae") heimoon ja särmäputkien ("Selinum") sukuun kuuluva monivuotinen kasvilaji. Se muistuttaa jonkin verran luhtasuoputkea ("Peucedanum palustre") sekä silosärmäputkea eli palleroputkea ("Selinum dubium").
Harjasärmäputki on ruohovartinen kasvilaji, joka voi kasvaa noin metrin korkuiseksi. Varsi on kasvutavaltaan pysty ja siinä on selviä harjanteita. Lehdet ovat muutamaan kertaan parilehdykkäiset sekä hienoliuskaiset, ja lehdyköiden kärjet ovat valkoiset. Lehtitupet ovat lyhyitä. Harjasärmäputken kukinto on sarja, joka koostuu monista pienistä sekä valkoisista kukista. Kukkien terälehdet ovat valkoisia tai joskus osittain vaaleanpunaisia. Harjasärmäputken hedelmä on lohkohedelmä, jonka hedelmykset ovat viisisärmäisiä.
Harjasärmäputki kasvaa kosteilla paikoilla suosien kalkkipitoisia kasvupaikkoja. Suomessa harjasärmäputki on eteläinen laji, jota tavataan Suomessa etelärannikolla sekä Ahvenanmaalla.
Metal Gear Survive

Metal Gear Survive on Konamin kehittämä ja julkaisema selviytymiskauhupeli. Peli on vaihtoehtoiseen todellisuuteen sijoittuva "" -pelin spinoff eikä kuulu samaan jatkumoon varsinaisen "Metal Gear" -pelisarjan kanssa. Peli on Konamin ensimmäinen "Metal Gear" -peli sarjan kehittäjän Hideo Kojiman lähdön jälkeen.
"Metal Gear Survive" on julkaistu helmikuussa 2018 PlayStation 4:lle, Microsoft Windowsille ja Xbox Onelle.
Vastaanotto.
V2.fi antoi pelille 3/5 tähteä arvostelussaan.
Muropaketti antoi pelille 3,5/5 tähteä arvostelussaan.
Pelit-lehden Tuomo Nyrhilä antoi pelin PS4-versiolle 63 pistettä sadasta.
Jo Jo White

Joseph Henry ”Jo Jo” White (16. marraskuuta 1946 Saint Louis, Missouri – 16. tammikuuta 2018 Boston, Massachusetts) oli yhdysvaltalainen koripalloilija. White oli NBA:n pelaajien parhaimmistoa 1970-luvulla: hän voitti Boston Celticsissä sarjan mestaruuden vuosina 1974 ja 1976, ja jälkimmäisenä vuonna hän oli . Lisäksi White muun muassa pelasi seitsemän kertaa peräkkäin ssa. Yhdysvaltain maajoukkueessa White voitti olympiakultaa Méxicossa 1968. Hänet on nimetty Basketball Hall of Fameen, ja Boston Celtics on jäädyttänyt hänen pelinumeronsa.
Elämä ja ura.
White pelasi vuodet 1965–1969 Kansasin yliopiston joukkueessa ja voitti Yhdysvaltain miesten maajoukkueessa olympiakultaa Méxicossa 1968 sekä Pan-Amerikan kisojen kultamitalin Winnipegissä 1967. Boston Celtics varasi Whiten NBA:han yhdeksännellä vuorolla . White edusti Celticsiä menestyksekkäästi vuodet 1969–1979, minä aikana hän voitti NBA:n mestaruuden vuosina 1974 ja 1976. Jälkimmäisenä mestaruusvuonnaan White valittiin . ssa hän pelasi vuosina 1971–1977. Vuonna 1970 White valittiin eseen ja vuosina 1975 ja 1977 . Celticsin jälkeen White pelasi NBA:ssa vielä kaudet Golden State Warriorsissa ja Kansas City Kingsissä.
Boston Celtics on jäädyttänyt Whiten pelipaidan tämän 10-numerolla. Basketball Hall of Fameen hänet nimettiin vuonna 2015. White kuoli syöpää sairastettuaan Bostonissa 71-vuotiaana 16. tammikuuta 2018.
Jessika Ponchet

Jessika Ponchet (s. 26. syyskuuta 1996) on ranskalainen tennispelaaja. Hän on sijoittunut parhaimmillaan kaksinpelissä WTA-listan sijalle 211 elokuussa 2018.
Ponchet pelasi ensimmäisen kerran Grand Slam -turnauksen pääsarjassa Australian avoimissa 2018 päästyään sinne villillä kortilla. Hän hävisi turnauksen ensimmäisellä kierroksella Garbiñe Muguruzalle.
Magdalena Fręch

Magdalena Fręch (s. 15. joulukuuta 1997) on puolalainen tennispelaaja. Hän on sijoittunut parhaimmillaan kaksinpelissä WTA-listan sijalle 136 toukokuussa 2018.
Fręch pelasi ensimmäisen kerran Grand Slam -turnauksen pääsarjassa Australian avoimissa 2018 selvitettyään ensin karsinnat.
Giselle Ansley

Giselle Ansley (s. 31. maaliskuuta 1992 Kingsbridge) on brittiläinen, maajoukkuetasolla myös Englantia edustava, maahockeypelaaja, olympiavoittaja ja Euroopan mestari.
Ansley voitti Ison-Britannian maajoukkueessa olympiakultaa Rio de Janeirossa 2016. Englannin maajoukkueessa Bray on voittanut Euroopan mestaruuden vuonna 2015, EM-hopeaa vuonna 2013 ja EM-pronssia vuonna 2017. Kansainyhteisön kisoissa hän on saavuttanut hopeaa vuonna 2014 sekä pronssia vuonna 2018.
Wang Xinyu

Wang Xinyu (s. 26. syyskuuta 2001 Guangdong) on kiinalainen tennispelaaja. Hän on sijoittunut parhaimmillaan kaksinpelissä WTA-listan sijalle 641 tammikuussa 2018. Junioreiden maailmanlistalla hän on ollut parhaimmillaan neljäntenä.
Wang pelasi ensimmäisen kerran Grand Slam -turnauksen pääsarjassa Australian avoimissa 2018 ansaittuaan sinne villin kortin Aasian ja Tyynenmeren maiden välisissä karsinnoissa.
Viktorija Tomova

Viktorija Tomova (, s. 25. helmikuuta 1995 Sofia) on bulgarialainen tennispelaaja. Hän on sijoittunut parhaimmillaan kaksinpelissä WTA-listan sijalle 130 toukokuussa 2017.
Tomova pelasi ensimmäisen kerran Grand Slam -turnauksen pääsarjassa Australian avoimissa 2018 saatuaan pääsarjaan villin kortin. Hän hävisi karsintojen ratkaisevalla kierroksella Anna Blinkovalle, mutta sai villin kortin Ana Konjuhin vetäytymisen ansiosta.
Bernarda Pera

Bernarda Pera (s. 3. joulukuuta 1994 Zadar, Kroatia) on yhdysvaltalainen tennispelaaja. Hän on sijoittunut parhaimmillaan kaksinpelissä WTA-listan sijalle 67 lokakuussa 2018.
Pera pelasi ensimmäisen kerran Grand Slam -turnauksen pääsarjassa Australian avoimissa 2018 saatuaan pääsarjaan villin kortin. Hän hävisi karsintojen ratkaisevalla kierroksella Viktorija Golubicille, mutta sai villin kortin Margarita Gasparjanin vetäytymisen ansiosta.
Janette Turner Hospital

Janette Turner Hospital (s. 1942 Melbourne, Victoria, Australia) on australialaissyntyinen Yhdysvalloissa asuva kirjailija.
Hospital suoritti 1965 Queenslandin yliopistossa Bachelor of Arts -tutkinnon. Hän avioitui metodistipappi ja sanskritin kielen tutkija Clifford Hospitalin kanssa. He muuttivat vuonna 1967 Yhdysvaltoihin, jossa Clifford Hospital jatkoi opintoja, ja sitten vuonna 1971 Kanadaan, jossa Janette Turner Hospital suoritti Master of Arts -tutkinnon keskiajan kirjallisuudessa ja työskenteli opettajana kouluissa ja yliopistossa.
Hospital julkaisi ensimmäisen novellinsa 1978 Atlantic Monthlyssa. Hänen esikoisromaaninsa "Norsunluukeinu" ("The Ivory Swing", 1982) sai kanadalaisen Seal-palkinnon. Sen jälkeen hän on saanut useita australialaisia ja kanadalaisia palkintoja.
Hospitalin muutto maasta ja kulttuurista toiseen kuvastuu hänen tuotannossaan, erityisesti naisten yrityksessä selviytyä erilaisissa uskonnollisissa, kulttuurisissa ja sosiaalisissa ympäristöissä.
Jana Fett

Jana Fett (s. 2. marraskuuta 1996 Zagreb) on kroatialainen tennispelaaja. Hän on sijoittunut parhaimmillaan kaksinpelissä WTA-listan sijalle 97 lokakuussa 2017.
Fett eteni loppuotteluun tyttöjen kaksinpelissä Australian avoimissa 2014. Vuonna 2017 hän eteni kahdessa WTA-turnauksessa välieriin. Fett pelasi ensimmäisen kerran Grand Slam -turnauksen pääsarjassa Australian avoimissa 2018.
Jääpallon Allsvenskan-kausi 2017–2018

Ruotsin jääpallon Allsvenskan pelattiin kaudella 2017–2018 uudessa muodossa. Siirryttiin kaksilohkoisesta 10 joukkueen sarjasta yhteen 16 joukkueen kaksinkertaiseen sarjaan. kymmenen joukkueen lohkoissa, joissa pelattiin kaksinkertainen sarja. Joukkueita oli vähennetty edelliseen kauteen nähden neljällä joukkueella. Uutena seurana Allsvenskaniin nousi kevään 2017 karsinnoissa Åby/Tjureda IF.
Kauden alun arvioinneissa vahvimmiksi seuroiksi nähtiin Frillesås BK, Falu BS ja Ljusdals BK. , 
Allsvenskanista nousee suoraan Elitserieniin sarjan ykkönen. Allsvenskanin 2. ja 3. karsivat Elitserienin toiseksi ja kolmanneksi viimeisen kanssa noususta Elitserieniin. Allsvenskanin kaksi viimeistä putoaa 1. Divisioonaan sekä kolmanneksi ja neljänneksi viimeinen karsivat 1. Divisioonan kärkijoukkueiden kanssa pysymisestä Allsvenskanista.
Elitserien-karsinnat.
Karsinnat pelattiin neljän joukkueen sarjana. Karsinnoissa pelasivat Elitserienin toiseksi ja kolmanneksi viimeinen ja Allsvenskanin toiseksi ja kolmanneksi paras joukue. Kaksi parasta joukkuetta selviytyivät seuraavaksi kaudeksi Elitserieniin.
IFK Motala säilytti Elitserien-paikkansa, mutta Kalix BF putosi Allsvenskaniin ja Falu BS nousi sen tilalle Elitserieniin.
Allsvenskan-karsinnat.
B-ryhmä.
IFK Rättvik, AIK Bandy ja Katrineholm Bandy nousivat ja IFK Kungälv säilyi Allsvenskanissa.
Vuohenputket

Vuohenputket ("Aegopodium") on sarjakukkaiskasvien heimoon kuuluva kasvisuku. Sukuun luetaan nykyisin kuuluvaksi 12 lajia.
Vuohenputket ovat monivuotisia ruohovartisia kasveja, joilla on valkoinen, suikertava ja haarova juurakko. Varsilehdet ovat muodoltaan kolmisormisia ja alimmat lehdet useampaan kertaan kolmisormisia sekä ulkomuodoltaan kolmiomaisia. Lehdykät ovat yleensä leveitä, lyhytruotisia, useimmiten munanmuotoisa, teräväkärkisiä ja hammaslaitaisia. Lehdyköiden tyvi voi olla jokseenkin herttamainen. Vuohenputkien kukat ovat sarjakukinnoissa. Kukkien verhiöt ovat pienet ja terälehdet valkoiset. Hedelmä on munanmuotoinen, sivuilta tasainen lohkohedelmä, jonka hedelmyksissä on viisi harjannetta, mutta ei öljykanavia.
Suvun lajeista Suomessa ja Ruotsissa tavataan vain vuohenputkea ("Aegopodium podagraria"). Se on puutarhoissa usein hankalasti pois kitkettävä rikkakasvi. Siitä on olemassa myös koristekasvilajike kirjovuohenputki ('Variegatum').
Kuolema (näytelmä)

Kuolema on Arvid Järnefeltin vuonna 1903 ensi-iltansa saanut näytelmä. Musiikin näytelmään sävelsi Jean Sibelius. "Kuolema" kertoo Paavalin elämästä hänen äitinsä kuoleman jälkeen. Näytelmässä käydään läpi Paavalin kaikki elämänvaiheet.
Sibeliuksen opus 44 sisältää kuusi numeroa, jotka hän sävelsi "Kuolemaa" varten. Niistä tunnetuin on ”Valse triste”. Järnefelt uudisti näytelmäänsä vuonna 1911, minkä vuoksi Sibelius muokkasi musiikkia.
Mikko Alanne

Mikko Alanne (s. 1972 Espoo) on suomalainen käsikirjoittaja. Alanne on käsikirjoittanut muun muassa Renny Harlinin ohjaaman "Viiden päivän sodan" (2011) ja Chilen kaivosonnettomuudesta kertovan "The 33" -elokuvan (2015). Alanteen käsikirjoittama "The Long Road Home" -minisarja esitettiin 
National Geographic Channel -kanavalla vuonna 2017.
Alanne on opiskellut elokuvatuotantoa ASLA-Fulbright-stipendiaattina Ithaca Collegessa New Yorkin osavaltiossa
Bosnian ja Hertsegovinan kansallis- ja yliopistokirjasto

Bosnian ja Hertsegovinan kansallis- ja yliopistokirjasto (, , , lyh. NUBBiH, ) on Bosnian ja Hertsegovinan pääkaupungissa Sarajevossa toimiva kansallis- ja yliopistokirjasto.
Kansalliskirjasto perustettiin 31. lokakuuta 1945. Bosnian sodan aikana Sarajevon piiritystaisteluissa elokuun 25.–27. päivinä 1992 läheisiltä vuorilta tahallisesti ammutut kranaatit hajottivat historiallisessa Sarajevon kaupungintalossa ("Vijećnica") vuodesta 1949 lähtien toimineen kansalliskirjaston ja sytyttivät siellä tulipalon, joka tuhosi kirjaston kokoelmineen lähes täysin. Merkittävä osa kansakunnan keskeisemmistä kirjastokokoelmasta menetettiin. Esimerkiksi arvokkaasta erikoiskokoelmasta pystyttiin säilyttämään vain 19 700 alkuperäisestä 200 000 nimikkeestä. 
Alkujaan vuonna 1896 avatun, Itävalta-Unkarin aikana Sarajevon kaupungintalona toiminut rakennus avattiin suurelta osin uudelleenrakennettuna virallisesti uudelleen 9. toukokuuta 2014. Artikkelin koordinaatit osoittavat tähän taloon (postiosoite vie toisaalle, yliopistokampukselle).
Metyyli-isoeugenoli

Metyyli-isoeugenoli eli isoeugenolin metyylieetteri (C11H14O2) on aromaattisiin tyydyttymättömiin eettereihin kuuluva orgaaninen yhdiste. Yhdistettä voidaan käyttää hajusteiden valmistamiseen. Metyyli-isoeugenoli on metyylieugenolin isomeeri.
Esiintyminen luonnossa ja ominaisuudet.
Metyyli-isoeugenolia esiintyy useiden kasvien eteerisissä öljyissä muun muassa sitrusheiniin ("Cymbopogon") kuuluvista lajeista jäkkisitrusheinä ("C. nardus") ja "C. microstachys" ja tuberosasta ("Polianthes tuberosus"). Huoneenlämpötilassa metyyli-isoeugenoli on väritöntä tai kellertävää nestettä ja sillä on heikko neilikankaltainen tuoksu. Yhdiste liukenee muun muassa etanoliin.
Yhdistettä esiintyy myös kukkien tuoksuissa ja semiokemikaalina eliöiden viestinnässä.
Valmistus ja käyttö.
Metyyli-isoeugenolia valmistetaan metyloimalla isoeugenolia emäksisissä olosuhteissa dimetyylisulfaatilla. Yhdistettä käytetään hajusteissa tuomaan niihin neilikan hajua.
R.Smg. Archimede (1933)

R.Smg. Archimede () oli Italian kuninkaallisen laivaston vuonna 1933 vesillelaskettu Archimede-luokan sukellusvene.
Valmistus.
Alus tilattiin Cantiere navale Franco Tosilta Tarantosta. Alus laskettiin vesille 10. joulukuuta 1933.
Palvelus.
Espanjan sisällissodassa Italia luovutti huhtikuussa 1937 aluksen kansallismielisille, jotka liittivät sen laivastoonsa nimellä "General Mola".
Alus upotti 26. heinäkuuta 1937 tasavaltalaisten kuljetusalus "Cabo Paloksen" ja alankomaalaisen rahtialuksen "Hannan" 2. tammikuuta 1938. Lisäksi alus vaurioitti 30. maaliskuuta kreikkalaista "Lenaa", jonka vauriot osoittautuivat korjauskelvottomiksi. Alus poistettiin alusluettelosta vuonna 1959 .
Meliz Karlge

Meliz Karlge (s. 23. joulukuuta 1973 Bankeryd, Småland, Ruotsi) on ruotsalainen näyttelijä, joka on esiintynyt Johan Falk -elokuvissa Sophie Nordhin roolissa.
Filmografia.
Lähde:
Caprica

Caprica on yhdysvaltalainen tieteissarja vuodelta 2010. "Taisteluplaneetta Galactican" spin-off –sarja kertoo 58 vuotta aiemmista tapahtumista ja toimii samalla sen esiosana.
Sarja keskittyy kuvaamaan Adaman ja Greystonen perheitä ja kertoo, kuinka ihmiskunta loi cylonit. Sen pääosissa näyttelevät muun muassa Eric Stoltz, Esai Morales, Paula Malcomson ja Polly Walker.
Sarjan pilottijakso julkaistiin DVD:llä ja digitaalisena latauksena 24. huhtikuuta 2009. Televisiosarja alkoi Syfy-kanavalla Yhdysvalloissa 22. tammikuuta 2010.
Syfy lopetti sarjan yhteen kauteen alhaisten katsojalukujen vuoksi.
Vastaanotto.
"Caprica" sai pääosin positiivisia arvosteluja. "Home Media Magazinen" John Latchem ylisti sarjan hahmojenkehitystä sanoen "Taisteluplaneetta Galactica" -fanien saavan mitä odottavatkin. Wired-aikakauslehden Lewis Wallace antoi sarjan pilotille arvosanaksi 8/10 pistettä. Entertainment Weeklyn Ken Tucker listasi "Caprican" ”10 Best Shows on Now” -listalle.
Arvostelusivustoilla Metacriticin arvosana sarjalle on 71 pistettä ja Rotten Tomatoesin 80 %.
Palkinnot.
Vuonna 2011 Caprica sai VES Awardsin ”Outstanding Visual Effects in a Broadcast Series” -kategoriassa palkinnon visuaalisista tehosteistaan.
Josh Archibald

Josh Archibald (s. 6. lokakuuta 1992 Regina, Saskatchewan, Kanada) on kanadalais-yhdysvaltalainen jääkiekkoilija, joka edustaa NHL-seura Edmonton Oilersia. Pelipaikaltaan hän on oikea laitahyökkääjä. Pittsburgh Penguins varasi Archibaldin kuudennella kierroksella .
Archibaldin isä Jim Archibald oli myös jääkiekkoilija. Hän pelasi urallaan NHL:ssä 16 ottelua Minnesota North Starsin joukkueessa.
Ura.
Archibald siirtyi kaudeksi 2011–2012 USHS-liigasta yliopistosarja NCAA:han, jossa hän edusti nebraskalaista Omahan yliopistoa. Tulokaskaudellaan Archibald teki 36 ottelussa tehot 10+5=15. Kauden päätteeksi hänet valittiin edustamaan Yhdysvaltojen alle 20-vuotiaiden maajoukkuetta nuorten maailmanmestaruuskilpailuihin. Archibald sai kisoissa kuudessa pelaamassaan ottelussa kaksi syöttöpistettä sekä kärsi kolme kahden minuutin rangaistusta.
Toisella kaudellaan Omahassa Archibald oli joukkueensa sisäisen maalipörssin toinen sekä koko liigan 20 parhaan joukossa 19 osumallaan. Viimeisellä yliopistokaudellaan Archibald teki 37 ottelussa tehot 29+14=43 ollen liigan maalipörssin kolmas ja tullen valituksi ehdokkaaksi Pohjois-Amerikan parhaalle yliopistopelaajalle annettavan Hobey Baker Awardin saajaksi. Lisäksi hänet palkittiin NCAA:n vuoden parhaana hyökkääjänä sekä parhaana pelaajana ja hänet valittiin ensimmäiseen tähdistökentälliseen.
Kolmannen yliopistokauden jälkeen Archibald solmi kolmivuotisen tulokassopimuksen hänet kuudennella kierroksella varanneen Pittsburgh Penguinsin kanssa. Loppukauden aikana Archibald teki ammattilaisdebyyttinsä pelaten seitsemän runkosarja- ja kaksi pudotuspeliottelua Penguinsin AHL-farmiseura Wilkes-Barre/Scranton Penguinsissa. Kausi 2014–2015 oli Archibaldin ensimmäinen aikuisten tasolla. Hän pelasi AHL:ssä 45 ottelua tehoin 5+8=13. Lisäksi hän edusti ECHL-joukkue Wheeling Nailersia yhdeksässä pelissä.
Kaudella 2015–2016 Archibald pelasi suurimmaksi osaksi AHL:ssä, jossa hän teki 69 pelissä yhdeksän maalia sekä yhdeksän syöttöpistettä. 5. maaliskuuta 2016 hän pääsi tekemään NHL-debyyttinsä Penguinsin paidassa ottelussa Calgary Flamesia vastaan. Kaudella 2016–2017 Archibald pelasi kymmenen NHL-ottelua, joiden aikana teki kolme ensimmäistä maaliaan. Hän pelasi lisäksi myös neljä pudotuspeliottelua, joissa jäi pisteittä.
Heinäkuussa 2017 Archibald solmi Penguinsin kanssa kaksivuotisen ja yksisuuntaisen jatkosopimuksen. Archibald ehti pelata Pittsburghissa kolme NHL-ottelua sekä farmijoukkueessa kuusi ottelua ennen kuin hänet joulukuussa kaupattiin Arizona Coyotesiin yhdessä Sean Maguiren kanssa vaihdossa Michael Leightoniin.
Maaliskuussa 2020 Archibald teki kaksivuotisen jatkosopimuksen Oilersin kanssa.
David Rittich

David Rittich (s. 19. elokuuta 1992 Jihlava, Tšekkoslovakia) on tšekkiläinen jääkiekkomaalivahti, joka edustaa NHL-seura New York Islandersia.
Ura.
Rittich on HC Dukla Jihlavan kasvatti. Hän pelasi ensimmäisen ottelunsa seuran edustusjoukkueessa kaudella 2011–2012 Tšekin toiseksi korkeimmalla sarjatasolla 1. česká hokejová ligassa. Seuraavalla kaudella hän pelasi 24 ottelua torjuntaprosentilla 92,1. Kaudella 2013–2014 Rittich pelasi 41 ottelua torjuntaprosentilla 92,7. Hän oli koko liigan eniten voittoja torjunut maalivahti 29 voitolla. Yhdeksässä pudotuspeliottelussa Rittichin torjuntaprosentti oli 93,5.
Kaudeksi 2014–2015 Rittich teki sopimuksen pääsarjatasolla pelanneeseen BK Mladá Boleslaviin. Ensimmäisellä kaudellaan hän pelasi 23 ottelua. Hän pelasi myös seitsemässä runkosarja- ja kuudessa pudotuspeliottelussa lainalla Jihlavassa. Kaudella 2015–2016 Rittich vakiinnutti paikkansa joukkueensa pelaavana maalivahtina. Hän torjui 48 runkosarjaottelussa torjuntaprosentilla 91,9 ja kymmenessä pudotuspeliottelussa prosentilla 90,3.
Kauden jälkeen Rittich solmi kesäkuussa 2016 yhden vuoden mittaisen sopimuksen NHL-seura Calgary Flamesin kanssa. Hän pääsi ensimmäisellä kaudella debytoimaan pelaten yhden erän Flamesin kauden viimeisessä runkosarjaottelussa San Jose Sharksia vastaan. Kauden aikana Rittich pelasi Flamesin AHL-farmijoukkue Stockton Heatissa 31 runkosarjaottelua torjuntaprosentilla 92,4. Hän torjui myös neljässä ottelussa pudotuspeleissä.
Flames ja Rittich solmivat kesällä 2017 yksivuotisen jatkosopimuksen.
Huhtikuussa 2021 Flames kauppasi Rittichin Toronto Maple Leafsiin vaihdossa kolmannen kierroksen varausvuooroon vuoden 2022 varaustilaisuudessa.
Heinäkuussa 2021 Rittich solmi vuoden mittaisen ja arvoltaan 1,25 miljoonan dollarin sopimuksen Predatorsin kanssa. Kaudeksi 2022–2023 Rittich siirtyi yksivuotisella sopimuksella Winnipeg Jetsiin.
Heinäkuussa 2023 Rittich teki vapaana pelaajana yksivuotisen ja 875 000 dollarin arvoisen sopimuksen Los Angeles Kingsin kanssa.
Toukokuussa 2024 Rittich teki Kingsin kanssa yksivuotisen ja miljoonan dollarin arvoisen jatkosopimuksen.
Heinäkuussa 2025 Rittich teki vapaana agenttina New York Islandersin kanssa yksivuotisen sopimuksen.
Iglooghost

Iglooghost, oikealta nimeltään Seamus Malliagh (s. 1997) on irlantilainen elektronisen musiikin tuottaja, joka sai merkittävästi huomiota vuoden 2017 Neo Wax Bloom -albumillaan. Hänen musiikkinsa on tyyliltään maksimalistista ja albuminsa kertoo tarinan kahdesta silmämunasta, jotka seikkailevat Mamu - mielikuvitusmaailmassa.
Iglooghost on tuottanut hip-hop artisti Milon esikoisalbumin, A Toothpaste Suburb kokonaan.
Karlebyn seurakunta

Karlebyn seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Karleby-Horreby-Sønder Alslevin pastoraattiin.
John Hayden

John Hayden (s. 14. helmikuuta 1995 Chicago, Illinois, Yhdysvallat) on yhdysvaltalainen jääkiekkoilija, joka edustaa NHL-seura Seattle Krakenin organisaatiota. Hän on Chicago Blackhawksin kolmannen kierroksen varaus .
Heinäkuussa 2024 Hayden solmi Krakenin kanssa vuoden mittaisen ja 775 tuhannen dollarin arvoisen jatkosopimuksen.
Australian avoin tennisturnaus 2018 – sekanelinpeli

Abigail Spears ja Juan Sebastián Cabal olivat puolustavat mestarit, mutta he hävisivät puolivälierissä Tímea Babosille ja Rohan Bopannalle. Turnauksen voittivat Gabriela Dabrowski ja Mate Pavić.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Jake Paul

Jake Joseph Paul (s. 17. tammikuuta 1997) on yhdysvaltalainen näyttelijä, ammattilaisnyrkkeilijä ja internetvideoiden tekijä, joka nousi julkisuuteen Vine-videopalvelussa. Vine-palvelu lopetti toimintansa ja Paul nousi tunnetuksi henkilöksi jatkamalla YouTube-videoilla. Vuonna 2018 hän sai julkisuutta Shane Dawsonin dokumenttisarjassa "The Mind of Jake Paul", jossa Dawson esitti tutkimuskysymyksenä onko Paul sosiopaatti. Paul aloitti nyrkkeilyuransa vuonna 2018 ja keväällä 2024 hän sai laajaa julkisuutta haastamalla Mike Tysonin nyrkkeilyotteluun.
Varhaisvaiheet.
Paul syntyi Clevelandissa, Ohiossa. Hän on Pamela Ann Stepnickin ("os" Meredith) ja kiinteistönvälittäjä Gregory Allan Paulin poika. Paul on YouTube-tähti Logan Paulin veli.
Ura.
Paul aloitti uransa syyskuussa 2013 Vinessä. Kun Vine suljettiin, Paulilla oli 5,3 miljoonaa seuraajaa ja 2 miljardia toistoa sovelluksessa.
Vuonna 2015 ilmoitettiin, että Paul olisi Dirk Disney Channelin uudessa komediasarjassa "Bizaardvark".
30. toukokuuta 2017, Paul julkaisi musiikkivideon otsikolla "It's Everyday Bro", joka saavutti yli 70 miljoonaa katselukertaa YouTubessa ensimmäisen kuukauden aikana. Kappale oli korkeimmillaan 91. "Billboard" Hot 100 kaaviolla 16. joulukuuta 2017.
22. heinäkuuta 2017, "Bizaardvarkin" toisen kauden kuvaamisen aikana, Disney Channel ilmoitti, että Paul olisi lähdössä sarjasta. Disney Channel ilmoitti lausunnossaan, että he olivat yhteisesti sopineet, että Jake Paul jättää roolinsa Bizaardvarkissa. Lausunto seurasi KTLA 5:n uutisraporttia Paulin naapureiden valituksista, jotka koskivat Paulin juhlista syntyvää melua, tulipalovaaroja sekä naapurustoon kokoontuvia suuria väkijoukkoja. Paul myöhemmin vahvisti uutiset Twitter-sivullaan sanoen, että hänen pitäisi keskittyä enemmän henkilökohtaiseen brändiinsä, YouTube-kanavaansa, yrityshankkeisiinsa, ja aikuisten rooleihin.
Yksityiselämä.
Paul on seurustellut keväästä 2023 lähtien alankomaalaisen moninkertaisen pikaluistelun maailmanmestarin Jutta Leerdamin kanssa.
Taipei-Songshanin lentoasema

Taipei-Songshanin lentoasema () on Taipeissa, Taiwanissa sijaitseva julkinen lentoasema, joka valmistui vuonna 1936.
Vuonna 2022 lentoaseman kautta kulki noin 2,8 miljoonaa matkustajaa ja noin 31,5 tuhatta tonnia rahtia. Vuonna 2019 matkustajia oli 6,4 miljoonaa ja rahtia 47,8 tuhatta tonnia.
Historia.
Lentoasema rakennettiin vuonna 1936, Japanin käyttäessä tätä Taihokun lentotukikohtana. Kiinan ilmavoimat otti lentoaseman haltuunsa toisen maailmansodan jälkeen vuonna 1946. Kiinan sisällissodan jälkeen lentoasema muutettiin siviililentoasemaksi 16. huhtikuuta 1950. Ensimmäiset kansainväliset lentoyhtiöt jotka käyttivät lentoasemaa, olivat Northwest Airlines, Pan Am, ja Hong Kong Airways.
Kiitotie.
Lentoasemalla on yksi ainoa kiitotie, 10/28, joka on 2 600 metriä pitkä ja 60 metriä leveä.
Onnettomuudet.
Vuonna 2015 TransAsia Airwaysin lento 235 putosi jokeen parin kilometrin päässä Taipei-Songshanin lentoasemasta. Kone oli lähtenyt kyseiseltä lentoasemalta. Onnettomuudessa kuoli 43 ihmistä.
Robert Ingpen

Robert Roger Ingpen (s. 13. lokakuuta 1936 Geelong, Victoria, Australia) on australialainen kirjailija, kuvittaja ja graafinen suunnittelija.
Ingpen opiskeli kuvittamista 1955–1958 RMIT-yliopistossa. Hän on työskennellyt freelancerina sen jälkeen, kun hän oli ollut 1958–1967 CSIRO:ssa graafisena suunnittelijana. Hän on suunnitellut Pohjoisterritorion lipun ja vaakunan, mitaleita ja niin edelleen, maalannut muraaleja ja tehnyt suunnittelutöitä Yhdistyneille kansakunnille.
Ingpen on tehnyt kuvituksia moniin englanninkielisiin lastenkirjaklassikoihin, esimerkiksi kirjoihin "Viidakkokirja", "Maailman ympäri 80 päivässä", "Peter Pan" ja "Kaislikossa suhisee". Hän hyödyntää mielikuvitusmaailmaa, ja kuvituksista ilmenee kiinnostus kulttuuriperintöön ja ympäristöasioihin.
Palkinnot ja tunnustukset.
Henkilökohtaiset palkinnot:
Lil Pump

Gazzy Garcia, taiteilijanimeltään Lil Pump, (s. 17. elokuuta 2000) on yhdysvaltalainen rap-artisti ja lauluntekijä.
Ura.
Garcia alkoi ladata kappaleitaan SoundCloud-palveluun vuonna 2016.
Garcian kappale "Gucci Gang" oli korkeimmillaan kolmantena Billboard Hot 100 -listalla. Hän julkaisi ensimmäisen mixtapensa 6. lokakuuta 2017. Muita Garcian suosittuja kappaleita ovat ”Esskeetit”, ”Drug Addicts” ”D Rose”, ”Boss”, ”Flex Like Ouu”, "I Love It" ja ”Molly”.
Poliittinen aktiivisuus.
Marraskuussa 2020 ennen Yhdysvaltain presidentinvaaleja järjestetyssä kampanjatilaisuudessa Garcia antoi tukensa presidentti Donald Trumpille, joka esitteli Garcian yleisölle nimellä Lil Pimp.
Valto Järvi

Valto Järvi (15. syyskuuta 1906 Ylihärmä – 8. elokuuta 1987 Espoo) oli suomalainen pesäpalloilija, pesäpallovaikuttaja ja järjestöjohtaja.
Henkilöhistoria.
Järven vanhemmat olivat maanviljelijä Kustaa Järvi ja Anna Maria Karkiainen ja puoliso vuodesta 1934 musiikinopettaja Aida Susanna Lammi. Järvi tuli ylioppilaaksi Kauhavalla vuonna 1927 ja valmistui agronomiksi ja maatalous- ja metsätieteiden kandidaatiksi Helsingin yliopistosta vuonna 1933. Hän oli valmistuttuaan Etelä-Pohjanmaan Suojeluskuntapiirin sotilasohjaaja ja vastaava kansliapäällikkö ja sitten vuodesta 1935 Laidunyhdistyksen piiriagronomi Oulussa ja Ilmajoella. Laidunyhdistyksen toiminnanjohtajana Järvi työskenteli 1938–1969 ja vielä vuoteen 1972 Maatalouskeskusten Liiton nurmiviljelysosaston johtajana. Järvellä oli useita luottamustehtäviä ja hän toimitti "Laidun"-lehteä vuodesta 1955. Järvi sai maanviljelysneuvoksen arvonimen vuonna 1967.
Pesäpalloura.
Järvi pelasi pesäpallon pääsarjassa 1930-luvun alussa. Vuonna 1934 Järvi valittiin pesäpallon arvo-ottelu Itä–Länteen Lännen joukkueeseen. Ulkopelipaikaltaan Järvi toimi kolmosvahtina. Järven kasvattajaseura oli Ylihärmän Junkkarit.
Järvi oli perustamassa Seinäjoen Maila-Jusseja ja hänet valittiin seuran järjestyksessä toiseksi puheenjohtajaksi vuonna 1933. SMJ:n puheenjohtajana Järvi toimi vuosina 1933–1935.
Antti Alho

Antti Alho (23. lokakuuta 1921 Loimaa – 10. kesäkuuta 1944 Terijoki) oli suomalainen pesäpalloilija. Alho pelasi vuosina pesäpallon pääsarjassa vuosina 1939–1941 Loimaan Palloilijoiden ja vuosina 1942–1943 Seinäjoen Maila-Jussien joukkueissa. Alho valittiin vuonna 1943 Seinäjoella pelattuun Itä-Länsi-otteluun lännen joukkueeseen.
Alho palveli jatkosodassa Jalkaväkirykmentti 58:ssa. Alho kaatui Kannaksen suurhyökkäyksessä 10. kesäkuuta 1944 Terijoella. Sotilasarvoltaan Alho oli luutnantti.
Olavi Kuusisto

Olavi Matias Kuusisto (9. lokakuuta 1916 Ilmajoki – 2005) oli suomalainen pesäpalloilija. Kuusisto pelasi vuosina 1940–1951 pesäpallon mestaruussarjassa ja suomensarjassa Seinäjoen Maila-Jussien ja Ilmajoen Kisailijoiden joukkueissa. Kuusisto valittiin vuonna 1943 Seinäjoella pelattuun Itä–Länsi-otteluun. Ulkopelissä Kuusisto toimi kakkosvahtina.
Kuusisto oli vuonna 1932 perustamassa Seinäjoen Maila-Jusseja ja toimi perustamistyöryhmän sihteerinä.
Taisto Tikkanen

Taisto Einari Tikkanen (8. toukokuuta 1940 Nurmo – 11. lokakuuta 2014) oli suomalainen pesäpalloilija. Tikkanen pelasi vuosina 1955–1967 pesäpallon mestaruussarjassa ja suomensarjassa Seinäjoen Maila-Jussien, Helsingin Pallo-Tovereiden ja Nurmon Jymyn joukkueissa. Tikkanen valittiin kolmesti Itä–Länsi-otteluun vuosina 1958, 1964 ja 1966. Pelipaikaltaan Tikkanen toimi kopparina.
Tikkanen sai kaudella 1959 pelikieltoa, kun hänen pelaajasiirtoaan puitiin Pesäpalloliitossa Puna-Mustien toimesta, kun Tikkanen liittyi naapuriseura Pallo-Tovereiden joukkueeseen. Jupakan taustalla oli mahdolliset rahapalkkiot siirron taustalla.
Vuonna 1965 Tikkanen kuului Pallo-Toverien johtokuntaan. Hän oli ammatiltaan myyjä.
Ville Lehmus

Ville Olavi Lehmus (5. tammikuuta 1936 Seinäjoki – 26. huhtikuuta 2024 Hämeenlinna) oli suomalainen pesäpalloilija. Lehmus pelasi vuosina 1952–1964 pääasiassa Suomensarjassa Seinäjoen Maila-Jussien, Puna-Mustien ja Hämeenlinnan Paukun joukkueissa. Kaudella 1958 Lehmus pelasi mestaruussarjassa. Kaudella 1959 Lehmus valittiin Itä–Länsi-otteluun. Pelipaikaltaan Lehmus toimi kakkosvahtina.
Raimo Rajala (pesäpalloilija)

Raimo Rajala (s. 16. marraskuuta 1945) on uransa lopettanut suomalainen pesäpalloilija, pelinjohtaja ja pesäpallovaikuttaja. Vuosina 1969–1976 Rajala pelasi pesäpallon SM-sarjassa Seinäjoen Maila-Jussien ja Alajärven Ankkureiden joukkueissa. Rajala voitti pelaajaurallaan yhden SM-hopean ja edusti Itä–Länsi-ottelussa vuonna 1969 ja kahdesti Liitto–Lehdistö-ottelussa 1970 ja 1971. Pelipaikaltaan Rajala toimi kopparina.
Pelinjohtajana Rajala toimi vuonna 1977 SMJ:n SM-sarjajoukkueessa ja vuonna 1981 Nurmon Jymyn Ykköspesisjoukkueessa.
Vuosina 1993-1995 Rajala toimi Pesäpalloliiton 1. varapuheenjohtajana ja vuosina 1996–2000 puheenjohtajana.
Markku Vainio

Markku Vainio (s. 6. kesäkuuta 1944 Alajärvi) on uransa lopettanut suomalainen pesäpalloilija ja pelinjohtaja. Vuosina 1962–1981 Vainio pelasi SM-sarjassa, Ykkössarjassa ja Suomensarjassa pääsääntöisesti Alajärven Ankkureiden ja Seinäjoen Maila-Jussien. Lisäksi Vainio pelasi myös Lahden Mailaveikkojen ja Vaasan Mailan joukkueissa 1963 ja 1981. Vainio valittiin viisi kertaa Itä–Länsi-otteluun ja kuudesti Liitto–Lehdistö-otteluun.
Pelinjohtajana Vainio toimi vuosina 1996–1997 Nurmon Jymyn Ykköspesis-joukkueessa ja vuosina 2003 ja 2006 Lapuan Virkiän Naisten Superpesis-joukkueessa. Vuonna 1999 Vainio valittiin vuoden nuorisovalmentajaksi.
Hannu Södervik

Hannu-Jaakko Södervik (s. 16. heinäkuuta 1948) on uransa lopettanut suomalainen pesäpalloilija. Vuosina 1966–1980 Södervik pelasi pesäpallon SM-sarjassa Vimpelin Vedon, Seinäjoen Maila-Jussien ja Alajärven Ankkureiden joukkueissa sekä vuosina 1981–1982 Kokkolan Kirin Ykkössarjajoukkueessa. Södervik valittiin pelaajaurallaan kahdesti Itä–Länsi- ja Liitto–Lehdistö-otteluihin.
Pelaajauransa jälkeen Södervik on toiminut lääkärinä ja osallistunut Vedon taustajoukkoihin.
Voitto Hautala

Voitto Mikael Hautala (8. tammikuuta 1947 Nivala – 17. kesäkuuta 2023 Seinäjoki) oli suomalainen pesäpalloilija ja pelinjohtaja. Vuosina 1966–1978 Hautala pelasi pesäpallon SM-sarjassa Seinäjoen Maila-Jussien ja Vimpelin Vedon joukkueissa. Hautala valittiin pelaajaurallaan kerran Itä–Länsi-otteluun ja kahdesti Liitto–Lehdistö-otteluun.
Pelaajauransa jälkeen Hautala toimi pelinjohtajana vuonna 1980 SMJ:n SM-sarjajoukkueessa. Hautala valittiin tuolloin myös Liitto–Lehdistö-otteluun pelinjohtajaksi.
Hautala on haudattu Törnävän hautausmaalle.
Aulis Peltomäki

Aulis Peltomäki (9. toukokuuta 1946 Alajärvi – 15. huhtikuuta 2014 Seinäjoki) oli suomalainen pesäpalloilija ja pelinjohtaja. Vuosina 1971–1980 Peltomäki pelasi SM-sarjassa Seinäjoen Maila-Jussien, Nurmon Jymyn ja Alajärven Ankkureiden joukkueissa. Peltomäki valittiin kahdesti Itä–Länsi-otteluun vuosina 1975 ja 1976. Pelipaikaltaan Peltomäki toimi etenijänä ja siepparina.
Pelaajauransa jälkeen Peltomäki toimi Kauhajoen Karhun ja SMJ:n pelinjohtajana vuosina 1969 ja 1982.
Pesäpallon lisäksi Peltomäki menestyi myös pikajuoksijana. Vuonna 1963 Peltomäki juoksi alle 17-vuotiaiden poikien Etelä-Pohjanmaan piirinennätyksen 300 metrin matkalla ajalla 37,1. Yleisurheilussa Peltomäki edusti kasvattajaseuransa Alajärven Ankkureiden lisäksi Seinäjoen Urheilijoita, Lappajärven Veikkoja, Kauhajoen Karhua ja Vaasan Vasamaa. Peltomäen parhaat ajat pikamatkoilla olivat 100 metriä 11,1, 200 metriä 22,9, 110 metrin aidat 15,7 ja 400 metrin aidat 58,6.
Ari Rinta-Rahko

Ari Rinta-Rahko (s. 21. kesäkuuta 1956) on uransa lopettanut suomalainen pesäpalloilija ja pelinjohtaja. Vuosina 1977–1992 Rinta-Rahko pelasi SM-sarjassa ja Superpesiksessä 356 runkosarjaottelua Seinäjoen Maila-Jussien joukkueessa. Rinta-Rahko valittiin viidesti Itä–Länsi- ja seitsemän kertaa Liitto–Lehdistö-otteluun.
Pelaajauransa jälkeen Rinta-Rahko toimi SMJ:n pelinjohtajana vuosina 1993–1996. Pelinjohtajana Rinta-Rahko johdatti joukkueensa kahdesti pronssimitaleihin. Vuonna 1996 hänet valittiin Itä–Länsi-otteluun pelinjohtajaksi.